paragraph_text: Karakterizira ga nepostojanje radnje i zapleta u klasičnom smislu, minimalno bavljenje razvojem likova, te eksperimenti s vokabularom i sintaksom. Može imati nekoliko različitih početaka i završetaka. Iskustvo likova često je fragmentirano ili iskrivljeno, a događaji se prikazuju izvan kronološkog toka. Nerijetko se problematizira i sama ideja likova s jedinstvenom i stabilnom ličnosti. U ekstremnim primjerima, antiroman sadrži i prazne stranice, stranice koje se može istrgnuti, crteže ili piktograme i dr.